钦定古今图书集成/明伦汇编/闺媛典/第331卷 > 彭镗妻黄氏
## 钦定古今图书集成/明伦汇编/闺媛典/第331卷 > 彭镗妻黄氏

按《连山县志》：“‘黄氏，太学生彭永淑，永淳母彭镗之妻。
执妇道，有智略。乡近猺居，屡被剽掠。氏画策令乡人
诱之，猺至，悉擒随云：猺党众多，杀之不绝，且得大祸。
宜释之以服其心，使其畏威怀德，乃为长策’。乡人从
之，猺各踊跃叩首而去。连邑最苦猺害，惟氏乡终不
敢犯。镗司铎澄迈常勗，以敦教化、育人才为首务。及”
夫起行，又嘱之曰：“仕途之险，有如风波；君渡海而南，
当取鉴于兹。”以故在任数载，加意作兴学校；群称斯
文有主，多称内助之德。人以母氏之化，被于海南云。